Margaret Caroline Anderson

Margaret Caroline Anderson, nada en Indianapolis (Indiana) o 24 de novembro de 1886 e finada en Le Cannet (Francia) o 19 de outubro de 1973, foi unha editora, crítica literaria e escritora estadounidense, fundadora da revista de arte e literatura The Little Review, que entre 1914 e 1929 publicou unha colección de obras de autores estadounidenses, irlandeses e ingleses.

 Traxectoria 
Anderson foi a maior das tres fillas de Arthur Aubrey Anderson e Jessie (Shortridge) Anderson. Remarou os estudos secundarios en Anderson en 1903, e fixo clases preparatorias durante dous anos no Western College for Women en Oxford (Ohio). Deixou este centro en 1906, despois do seu ano sabático, coa idea de ser pianista. No outono de 1908 marchou a Chicago, onde fixo crítica literaria para o semanario relixioso The Continent, antes de unirse á publicación The Dial. En 1913 era crítica literaria do Chicago Evening Post.

miniatura|Janet Flanner-Solita Solano Collection/LOC ppmsca.13300. Jane Heap, John Rodker, Martha Dennison, Tristan Tzara, Margaret Anderson, ca. 1920.

En marzo de 1914, durante o renacemento literario de Chicago, fundou a revista de literatura de vangarda The Little Review, que se converteu axiña nun medio de referenciaMargaret Anderson  Dictionary of Literary Biography on Margaret (Caroline) Anderson.Margaret Anderson  "The Cambridge Guide to Women's Writing in English", by Lorna Sage, Germaine Greer, Elaine Showalter. Cambridge University Press, 1999. . "Page 16". "Un órgano con dous intereses, a arte e as boas conversas sobre arte", o primeiro número contiña artigos sobre Nietzsche, o feminismo ou a psicanálise.

En 1916 Anderson coñeceu Jane Heap,Anderson - Jane Heap  Yale.edu., un intelectual espiritual inmerso no movemento Arts and Crafts de Chicago, e amante da novelista Djuna Barnes. Anderson e Heao convertéronse en amantes, e convenceuna para ser coeditora deThe Little Review. Heap asinaba os seus artigos simplemente como "jh", pero tivo calado polo seu contido radical.

Durante un tempo a revista editouse en Muir Woods, preto de San Francisco, e en 1917 mudouse a Nova York. Coa axuda de Ezra Pound, que actuaba de editor desde Londres, The Little Review publicou algúns dos autores máis influentes en lingua inglesa como  Hart Crane, T. S. Eliot, Ernest Hemingway, James Joyce, o propio Pound ou William Butler Yeats. A poeta máis publicada na revista foi a dadaísta Elsa von Freytag-Loringhoven.Gammel, Irene. “The Little Review and Its Dada Fuse, 1918-1921.” Baroness Elsa: Gender, Dada, and Everyday Modernity. Cambridge, MA: MIT Press, 2002, 241. Outros dos artistas publicados foron Sherwood Anderson, André Breton, Jean Cocteau, Malcolm Cowley, Marcel Duchamp, Ford Madox Ford, Emma Goldman, Vachel Lindsay, Amy Lowell, Francis Picabia, Carl Sandburg, Gertrude Stein, Wallace Stevens, Arthur Waley ou William Carlos Williams. Porén, nunha ocasión a revista deixou unha ducia de páxinas en branco como protesta pola ausencia de novas obras interesantes. En marzo de 1918 The Little Review comezou a publicar de forma episódica a novela Ulises de James Joyce.

A comezos de 1924, a través de Alfred Richard Orage, Anderson coñeceu o mestre espiritual George Ivanovitch Gurdjieff. Logo de que el tivese un accidente de tráfico, foi visitalo canda a Georgette Leblanc, Jane Heap e Monique Surrere en Avon.A Life for a Life, Fiery Mountains.Margaret Anderson  Gurdjieff: The Key Concepts, de Sophia Wellbeloved. Routledge, 2003, . Page 246.

Anderson e Heap adoptaron os dous fillos da irmá de Anderson, Lois, que estaba doente. Levaron a Lois e os seus fillos Tom e Arthur ‘Fritz’ Peters a Prieuré en xuño de 1924,Chapter 5 - 1924   Gurdjieff's America: Mediating the Miraculous, de Paul Beekman Taylor. Lighthouse Editions Limited, 2004. .  Páx 62. En 1925 os nenos regresaron a Nova York, acollidos por Alice B. Toklas e Gertrude Stein.The Biography of Alice B. Toklas, de Linda Simon. Universidade de Nebraska, 1991. . Páx. 171. Despois Anderson foi vivir a Le Cannet, na Riviera Francesa, xunto coa cantante francesa Georgette Leblanc, Lois e a filla desta, Linda Card.

Anderson publicou a súa autobiografía en tres volumes: My Thirty Years' War (1930),The Little Review's Founder Tells Its Story and Her Own (contido baixo subscrición) New York Times, 25 de maio de 1930. The Fiery Fountains, e The Strange Necessity. Despois publicou a novela autobiográfica Forbidden Fires.

En 1942, durante a segunda guerra mundial, foi evacuada aos Estados Unidos, coa pasaxe pagada por Hemingway. Na viaxe coñeceu a Dorothy Caruso, viúva do tenor Enrico Caruso. Comezaron unha relación romántica, e viviron xuntas até a morte de Caruso en 1955. Anderson regresou entón a Le Cannet, onde morreu en 1973.

Obras
My Thirty Years' War: An Autobiography (1930)
The Fiery Fountains: The Autobiography: Continuation and Crisis to 1950 (1951)
The Little Review Anthology, Hermitage House (1953)
Margaret C. Anderson Correspondence with Ben and Rose Caylor Hecht (1959)
The Strange Necessity: The Autobiography (1962)
The Unknowable Gurdjieff (1962; memorias; adicado a Jane Heap)
Forbidden Fires (1996; novela autobiográfica; edición de Mathilda M. Hills)

Notas

Véxase tamén
Bibliografía

Categoría:Nados en 1886
Categoría:Nados en Indianápolis, Indiana
Categoría:Finados en 1973
Categoría:Escritores dos Estados Unidos de América
Categoría:Escritores en lingua inglesa
Categoría:Críticos literarios dos Estados Unidos de América
Categoría:Xornalistas dos Estados Unidos de América
Categoría:Activistas LGBT dos Estados Unidos de América